కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఐపీఎల్ వల్లే ఇదంతా..: బట్లర్
ఏడాదిన్నర విరామం తర్వాత టెస్టుల్లో అడుగుపెట్టిన జాస్ బట్లర్ అద్భుత ప్రదర్శనతో ఆకట్టుకున్నాడు. ఇందుకు కారణం ఐపీఎల్ అని చెప్పుకొచ్చాడు.
Samayam Telugu | Updated:
Jun 5, 2018, 12:46PM IST
ఐపీఎల్ వల్లే ఇదంతా..: బట్లర్
ఏడాదిన్నర విరామం తర్వాత టెస్టుల్లో అడుగుపెట్టిన జాస్ బట్లర్ అద్భుత ప్రదర్శనతో ఆకట్టుకున్నాడు. లార్డ్స్ వేదికగా పాకిస్థాన్‌తో జరిగిన తొలి టెస్టులో మిగతా బ్యాట్స్‌మెన్ విఫలమైనా.. ఇంగ్లాండ్‌కు ఇన్నింగ్స్ ఓటమి తప్పించాడు. ఆ మ్యాచ్‌లో 67 పరుగులు చేసిన బట్లర్.. లీడ్స్‌లో జరిగిన రెండో టెస్టులో 80 పరుగులతో అజేయంగా నిలిచి జట్టును విజయ తీరాలకు చేర్చాడు.
బట్లర్ 2014 తర్వాత ఫస్ట్ క్లాస్ క్రికెట్లో శతకం చేయలేదు. భారత్‌తో సిరీస్ తర్వాత టెస్టు జట్టులో చోటు కోల్పోయాడు. కానీ సెలెక్టర్లు అనూహ్యంగా అతణ్ని పాకిస్థాన్‌‌తో టెస్టు సిరీస్‌కి ఎంపిక చేశారు. ఐపీఎల్ కారణంగానే టెస్టులోకి పునరాగనం చేసి రాణించానని బట్లర్ చెప్పాడు. ఐపీఎల్‌లో సత్తా చాటడంతో ఆత్మవిశ్వాసం పెరిగిందని ఈ ఇంగ్లిష్ క్రికెటర్ చెప్పాడు. ఒత్తిడిలో, జనం ముందు, విదేశీ ఆటగాడిగా రాణించడం ఎంతో నమ్మకం కలిగించిందని బట్లర్ తెలిపాడు.
ఈ ఏడాది రాజస్థాన్ తరఫున ఐపీఎల్‌ ఆడిన బట్లర్ ఆ జట్టు విజయాల్లో కీలక పాత్ర పోషించాడు. వరుసగా ఐదు అర్ధ సెంచరీలు సాధించడంతోపాటు 13 మ్యాచ్‌ల్లో 548 పరుగులు చేశాడు.
తొలి టెస్టులో పాక్ చేతిలో చిత్తుగా ఓడిన ఇంగ్లాండ్ జట్టు రెండో టెస్టులో అద్భుతంగా పుంజుకుంది. మూడు రోజుల్లోనే మ్యాచ్‌ను సొంతం చేసుకొని 1-1తో సిరీస్‌ను సమం చేసింది. గత ఏడాది లార్డ్స్‌లో వెస్టిండీస్ మీద గెలిచిన తర్వాత ఇంగ్లాండ్ టెస్టుల్లో గెలవడం మళ్లీ ఇదే తొలిసారి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.